|  |  |
| --- | --- |
| Številka: 01/2026  Datum: 16. 2. 2026 |  |

Na podlagi sedmega odstavka 57. člena Zakona o javnih uslužbencih (Uradni list RS, št. 63/07 – UPB3, 65/08 in 40/12-ZUJF) in 25. člena Zakona o delovnih razmerjih (Uradni list RS, št. 21/13 (78/13 popr.)) Javni zavod za turizem in kulturo Kočevje, Trg zbora odposlancev 62, 1330 Kočevje, objavlja prosto delovno mesto za nedoločen čas

**ORGANIZATOR TURISTIČNEGA VODENJA I**

Kandidati, ki se bodo prijavili na razpisano delovno mesto, morajo izpolnjevati naslednje pogoje:

* Višja strokovna izobrazba ali višješolska izobrazba (prejšnja -prva bolonjska stopnja)
* najmanj eno (1) leto ustreznih delovnih izkušenj,
* Posebna znanja:
* Posebna znanja in sposobnosti organiziranja in vodenja ljudi.
* Znanje vsaj dveh svetovnih jezikov (enega na višji ravni, enega na osnovni ravni).
* Znanje uporabe osebnega računalnika in osnovnih računalniških programov.

1. Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katerega se zahteva ena stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.
2. Kadar je kot pogoj za zasedbo delovnega mesta določena višja raven znanja tujega jezika, se šteje, da je pogoj izpolnjen, če kandidat predloži dokazilo o uspešno opravljenem izpitu za višjo raven ali kako drugače pridobljeno znanje (šola, tečaji, tujina), ki ustreza temu izpitu ali če predloži potrdilo o jezikovnem usposabljanju v obsegu 500 ur.
3. Kadar je kot pogoj za zasedbo delovnega mesta določena osnovna raven znanja tujega jezika, se šteje, da je pogoj izpolnjen, če se je kandidat izobraževal pri ustrezni izobraževalni instituciji, opravil večtedensko izobraževanje v tujem jeziku ali če je uspešno zaključil tuj jezik v okviru srednješolskega izobraževanja (v okviru pridobitve V. ravni izobrazbe).

Naloge na delovnem mestu so:

* Sprejemanje in informiranje domačih in tujih obiskovalcev.
* Promocija in prodaja turističnih programov in izdelkov.
* Receptorska, prodajna in vzdrževalna dela za obratovanje objekta.
* Sodelovanje pri pripravi in usklajevanju terminov prireditev, ter pri pripravi promocijskih materialov.
* Promocija, trženje in izvajanje turističnega vodenja.
* Izobraževanje in zbiranje podatkov za potrebe lokalne in širše turistične promocije.
* Priprava dokumentacije in sodelovanje z računovodstvom zavoda.
* Usklajevanje blagajniških obračunov in poročanje o gotovinskem poslovanju zavoda.
* Usklajevanje in pospeševanje delovanja vseh lokalnih dejavnikov na področju turizma.
* Pripravljanje programov, predlogov, pobud, poročil in analiz s področja turizma za direktorja zavoda, svet zavoda in ustanovitelja.
* Izvajanje letnega programa zavoda na področju turizma in pripravljanje poročil o realizaciji.
* Sodelovanje in komuniciranje z izvajalci in uporabniki programov s področja turizma.
* Promocija programov, prireditev in proizvodov na področju turizma.
* Organizacija in izvedba programov in prireditev na področju turizma.
* Pripravljanje poročil o uporabi objektov in površin s področja turizma.
* Sodelovanje pri načrtovanju razvoja turizma v občini.
* Spremljanje in analiziranje turizma v občini.
* Regionalno in širše povezovanje na področju turizma.
* Pripravljanje poslovnih poročil za sektor Turizem.
* Sodelovanje pri izvedbi inventure.
* Izvajanje ukrepov s področja varstva pri delu in požarne varnosti.
* Zagotavljanje poslovne tajnosti pri delovanju zavoda.
* Opravljanje drugih delovnih nalog, ki jih določajo normativni akti, program in sklepi sveta zavoda.
* Opravljanje drugih nalog, iste ali podobne stopnje zahtevnosti, po nalogu direktorja.

Z izbranim kandidatom bo sklenjeno delovno razmerje za nedoločen čas, s polnim delovnim časom ter poskusnim delom pet (5) mesecev. Izbrani kandidat bo delo opravljal v prostorih Camp Jezero, Trdnjava 3, 1330 Kočevje, na delovnem mestu Organizator turističnega vodenje I.

Prijava na delovno mesto mora vsebovati:

1. izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, pri kateri je bila izobrazba pridobljena,
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (kandidat navede datum sklenitve in datum prekinitve delovnega razmerja pri posameznem delodajalcu ter kratko opiše delo, ki ga je opravljal pri tem delodajalcu z navedbo stopnje zahtevnosti – npr. ali gre za VI. ali VII. stopnjo zahtevnosti),
3. navedba posebnih znanj in opis pridobitve posebnih znanj z dokazili.

Zaželeno je, da prijava vsebuje tudi kratek življenjepis (elektronski naslov) ter da kandidat v njej poleg formalne izobrazbe navede tudi druga znanja, veščine in izkušnje, ki jih je pridobil.

Kandidati vložijo prijave v pisni obliki, ki jo pošljejo na e naslov vesna.malnar@kocevsko.com z označbo »**Javna objava za prosto delovno mesto – Organizator turističnega vodenje I**«, in sicer **najkasneje v roku osmih (8) dni po objavi.** V postopku bodo upoštevane samo pravočasno prispele in popolne prijave.

Kandidati bodo o izboru / neizboru pisno po elektronski pošti obveščeni najkasneje v osmih dneh po zaključenem postopku izbire.

Informacije o izvedbi javne objave lahko dobite na telefonski številki 041 338 166 ali elektronskem naslovu [vesna.malnar@kocevsko.com](mailto:vesna.malnar@kocevsko.com).

V besedilu natečaja uporabljeni izrazi, zapisani v moški spolni slovnični obliki, so uporabljeni nevtralno za ženske in moške.

**Javni zavod za turizem in kulturo Kočevje**

direktorica

Vesna Malnar Memedovič